કોરિયાના રાજકીય પક્ષની જમણેરી પાંખ (રાઈટવિંગર્સ) સાથે મળીને અમેરિકી ઓક્યુપેશન દળોની યોજનાઓ કંઈક જૂદી હતી. તેઓએ દક્ષિણમાં લોકોની સમિતિઓ અને પીપલ્સ રીપબ્લિકને દૂર કર્યા અને આખરે દેશના ભાગલા કાયમી રહે એવી ખાતરીપૂર્વક ગોઠવણ કરી. જાપાની શરણાગતિ અને સંયુક્ત રાષ્ટ્ર (યુએન)ની છત્રછાયા હેઠળ જૂન ૧૯૫૦માં સંપૂર્ણ પાયે યુદ્ધ શરૂ થતાં, લોકોની સમિતિઓને અને અન્ય લોકપ્રિય સંગઠનોને દૂર કરવાની પ્રક્રિયા અંતર્ગત દક્ષિણમાં ૧,૦૦,૦૦૦ લોકો માર્યા ગયા હતા. કોરીયન યુદ્ધ તો ૧૯૪૫માં જ શરૂ થયું કહી શકાય, જ્યારે અમેરિકાના હસ્તક્ષેપથી આંતરયુદ્ધની શરૂઆત થઈ હતી. ૧૯૫૦થી ૧૯૫૩ વચ્ચેની લડાઇને એક અર્થમાં યુદ્ધનું ચાલું રહેવું ગણી શકાય, જેમાં નેપામથી બનેલા વિસ્ફોટક બૉમ્બ, અમેરિકાનું મનપસંદ હથિયાર હતું. જુલાઈ ૧૯૫૩માં યુદ્ધવિરામની સંધિ પર હસ્તાક્ષર કરવામાં આવ્યા હતા, જેનાથી લડાઈ બંધ તો થઈ, પરંતુ શાંતિ સંધિ ક્યારેય નહોતી થઈ. તેથી તકનીકી રીતે, યુએસ અને ઉત્તર કોરિયા હજુ પણ યુદ્ધની સ્થિતિમાં કાયમ છે.